РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/153-24

14. новембар 2024. године

Б е о г р а д

ЗАПИСНИК

16. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 14. НОВЕМБАР 2024. ГОДИНЕ

Седница је почела у 11,00 часова.

Седницом је председавао Арсић Верољуб, председник Одбора.

Седници су присуствовали чланови Одбора: Алексић Загорка, Бајић Живан, Белоица Мартаћ Ана, Давидовац Тијана, Крстић Ненад, Митровић Ненад, Милијић Светлана, Митровић Пеђа, Никезић Душан, Радосављевић Никола и Ујхељи Акош.

Седници су присуствовали заменици чланова Одбора: Михајловски Ило (заменик Марковић М. Драгана) и Пауновић Снежана (заменик Бајатовић Душана).

Седници нису присуствовали чланoви Одбора: Алексић Мирослав, Јелић Владимир и Павловић Бранко нити њихови заменици.

Седници су присуствовали и представници Министарства финансија: Славица Савичић, државни секретар, Драган Демировић и Огњен Поповић, помоћници министра, Милена Тадић из Сектора за фискални систем, Драган Бабић из Управе за јавни дуг, Наташа Шкембаревић и Вера Вукчевић Глигорић из Управе за трезор, Ела Ки Симић, Сектор буџета, Владимир Пејчић, Сектор за дигитализацију и Александра Драговић Делић из Сектора за финансијски систем.

На предлог председника, Одбор је већином гласова (12 гласова за, 1 против,1 уздржан) утврдио следећи

Д н е в н и р е д:

1. Разматрање Предлога закона о изменама и допунама Закона о отвореним инвестиционим фондовима са јавном понудом, који је поднела Влада (број 011-2581/24 од 4. новембра 2024. године), у начелу;

2. Разматрање Предлога закона о изменама и допуни Закона о алтернативним инвестиционим фондовима, који је поднела Влада (број 011-2579/24 од 4. новембра 2024. године), у начелу;

3. Разматрање Предлога закона о изменама и допунама Закона о доприносима за обавезно социјално осигурање, који је поднела Влада (број 011-2578/24 од 4. новембра 2024. године), у начелу;

4. Разматрање Предлога закона о изменама и допунама Закона о републичким административним таксама, који је поднела Влада (број 011-2577/24 од 4. новембра 2024. године), у начелу;

5. Разматрање Предлога закона о изменама и допунама Закона о порезима на имовину, који је поднела Влада (број 011-2575/24 од 4. новембра 2024. године), у начелу;

6. Разматрање Предлога закона о изменама и допунама Закона о порезу на доходак грађана, који је поднела Влада (број 011-2574/24 од 4. новембра 2024. године), у начелу;

7. Разматрање Предлога закона о изменама и допунама Закона о електронском фактурисању, који је поднела Влада (број 011-2573/24 од 4. новембра 2024. године), у начелу;

8. Разматрање Предлога закона о изменама и допунама Закона о порезу на добит правних лица, који је поднела Влада (број 011-2572/24 од 4. новембра 2024. године), у начелу;

9. Разматрање Предлога закона о електронским отпремницама, који је поднела Влада (број 011-2570/24 од 4. новембра 2024. године), у начелу;

10. Разматрање Предлогa закона о потврђивању Споразума о зајму (Пројекат модернизације железничког сектора у Србији применом вишефазног програмског приступа Фаза 2) између Републике Србије и Међународне банке за обнову и развој (С), који је поднела Влада (број 011-2482/24 од 25. октобра 2024. године);

11. Разматрање Предлога закона о потврђивању Уговора о зајму (Хитна обнова железничке инфраструктуре Србије) између Републике Србије и Европске банке за обнову и развој, који је поднела Влада (број 011-2552/24 од 1. новембра 2024. године);

12. Разматрање Предлога закона о потврђивању Протокола између Републике Србије и Мађарске о измени Уговора између Савезне Републике Југославије и Републике Мађарске о избегавању двоструког опорезивања у односу на порезе на доходак и на имовину, који је поднела Влада (број 011-2553/24 од 1. новембра 2024. године);

13. Доношење одлуке о организовању јавног слушања на тему: „Представљање Предлога закона о буџету Републике Србије за 2025. годину и Предлога закона о завршном рачуну буџета Републике Србије за 2023. годину“.

\* \* \*

На предлог председника, Одбор је већином гласова (11 гласова за, 3 против) прихватио предлог да се обави заједнички начелни и јединствени претрес, у складу са чланом 76. Пословника Народне скупштине, с тим да ће се Одбор изјашњавати о свакој тачки појединачно.

Пре преласка на рад по утврђеном дневном реду Одбор је, већином гласова (12 гласова за, 2 уздржана), усвојио записник са 12. седнице Одбора, без примедби.

**\* \* \***

**ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС О ТАЧ. 1-12. ДНЕВНОГ РЕДА:** Разматрање Предлога закона о изменама и допунама Закона о отвореним инвестиционим фондовима са јавном понудом, који је поднела Влада, у начелу, разматрање Предлога закона о изменама и допуни Закона о алтернативним инвестиционим фондовима, који је поднела Влада, у начелу, разматрање Предлога закона о изменама и допунама Закона о доприносима за обавезно социјално осигурање, који је поднела Влада, у начелу, разматрање Предлога закона о изменама и допунама Закона о републичким административним таксама, који је поднела Влада , у начелу, разматрање Предлога закона о изменама и допунама Закона о порезима на имовину, који је поднела, у начелу, . разматрање Предлога закона о изменама и допунама Закона о порезу на доходак грађана, који је поднела Влада , у начелу, разматрање Предлога закона о изменама и допунама Закона о електронском фактурисању, који је поднела Влада, у начелу, разматрање Предлога закона о изменама и допунама Закона о порезу на добит правних лица, који је поднела Влада, у начелу, разматрање Предлога закона о електронским отпремницама, који је поднела Влада, у начелу, разматрање Предлогa закона о потврђивању Споразума о зајму (Пројекат модернизације железничког сектора у Србији применом вишефазног програмског приступа Фаза 2) између Републике Србије и Међународне банке за обнову и развој (С), који је поднела Влада, разматрање Предлога закона о потврђивању Уговора о зајму (Хитна обнова железничке инфраструктуре Србије) између Републике Србије и Европске банке за обнову и развој, који је поднела Влада, разматрање Предлога закона о потврђивању Протокола између Републике Србије и Мађарске о измени Уговора између Савезне Републике Југославије и Републике Мађарске о избегавању двоструког опорезивања у односу на порезе на доходак и на имовину, који је поднела Влада

Државни секретар Славица Савичић образложила је предлоге закона. Навела је да се Предлогом закона о отвореним инвестиционим фондовима са јавном понудом као и код алтернативних инвестиционих фондова, прописује организовање централизованог Регистра заложног права на инвестиционим јединицама, који пружа већу могућност инвеститорима као и привлачење већег броја потенцијалних домаћих и страних инвеститора. Истакла је да тренутно у Републици Србији пет друштава за управљање има дозволу и да је организовано 27 отворених инвестиционих фондова са јавном понудом. Њихова укупна имовина износи 1,4 милијарде евра. Код измене и допуне Закона о алтернативним инвестиционим фондовима смањује се најнижи износ обавезне уплате, повећава се износ основног капитала изнад којег фонд мора имати дводомно управљање. Додала је да је девет друштава за управљање добило дозволу и да је основано осам алтернативних фондова, од којих су четири отворена са јавном понудом, три затворена предузетничког капитала са приватном понудом и један затворен за улагање у непокретности. Укупна имовина са којом управњају друштва за управљање алтернативним инвестиционим фондовима износи 80 милиона евра. У погледу предложених закона о Изменама и допунама Закона за обавезно социјално осигурање и Закона о порезу на доходак грађана предложено је повећање неопорезивог износа зараде са 25.000 динара на 28.423 динара месечно, као и повећње неопорезивог износа за службено путовање у иностранство са 50 на 90 евра. У вези са мерама подстицања запошљавања предложено је и продужење периода примене постојећих олакшица за запошљавање нових лица у виду права на повраћај дела плаћених доприноса у проценту од 65% до 75%. Образлажући Предлога закона о изменама и допунама Закона о републичким административним таксама истакла је да су највеће измене предложене у области спољних послова, у којој је измењен Одељак Б Тарифе републичких административних такси које су до сада биле прописане у десет конвертибилних валута а сада су прописане у једну валуту ( евро), те да се смањују конзуларне таксе за издавање извода из матичних књига имајући у виду да је формиран Регистар матичних књига у електронском облику због поједностављења поступка. Навела је да се изменама и допуна Закона о порезу на имовину уређује континуитет надлежности Пореске управе за утврђивање, контролу и наплату пореза на пренос апслолутних права. У наставку излагања рекла је да је Предлогом закона о изменама и допунама Закона о електронском фактурисању предвиђено увођење централизованог система који ће омогућавати потврђивање веродостојности послатих докумената, што ће имати позитиван утицај и на фискалну контролу. Образлажући измене и допуне Закона о порезу на допит правних лица навела је да је прецизније урађено подношење пореске пријаве и испуњење пореских обавеза у вези са поступком ликвидације и стечаја, као и подношење пореске пријаве за правна лица која престају да постоје. Славица Савичић је представљајући Предлог закона о електронским отпремцицама истакла да је то потпуно нов закон и да је најзначајнији разлог за његово доношење наставак развоја система електронских фактура, у циљу остваривања техничких предуслова да се, коришћењем система електронских фактура, омогући у највећој мери дигитализовани систем обрачуна пореза на додату вредност. Поводом Предлога закона о потврђивању Протокола између Републике Србије и Мађарске о измени Уговора између Савезне Републике Југославије и Републике Мађарске о избегавању двоструког опорезивања у односу на порез на доходак и на имовину, државни секретар је истакла да је Уговор потписан у Будимпешти 2001. године док је нацрт Протокола парафиран 2003. године. Уговор је у међувремену 2022. године измењен Мултилатералном конвенцијом док је Протокол о измени избегавања двоструког опорезивања потписан у Будимпешти, 8. октобра 2024. године.

Драган Бабић из Управе за јавни дуг образложио је два предлога закона. У вези Предлога закона о потврђивању Споразума о зајму (Пројекат модернизације железничког сектора у Србији применом вишефазног програмског приступа Фаза 2) између Републике Србије и Међународне банке за обнову и развој истакао је да је Законом о буџету Републике Србије за 2024. годину одобрено задуживање код Међународне банке за обнову и развој до износа од 65.000.000 УСД. Реализација пројекта треба да допринесе управљању железничке инфраструктуре стављањем у фокус одржавање железничке имовине као и да консолидује одрживост железничког сектора. Представник Управе за јавни дуг образложио је и Предлог закона о потврђивању Уговора о зајму (Хитна обнова железничке инфраструктуре Србије) између Републике Србије и Европске банке за обнову и развој чије задужење износи 50.000.000 евра и има за циљ одржавање магистралних и регионалних пруга, као и унапређење квалитета железничке инфраструктуре.

У дискусији су учествовали: Никезић Душан и Митровић Пеђа, чланови Одбора, чија су излагања тонски снимана.

\* \* \*

**ПРВА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о отвореним инвестиционим фондовима са јавном понудом, који је поднела Влада, у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора.

**ДРУГА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допуни Закона о алтернативним инвестиционим фондовима, који је поднела Влада , у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора.

**ТРЕЋА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама и допунама Закона о доприносима за обавезно социјално осигурање, који је поднела Влада, у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора

**ЧЕТВРТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама и допунама Закона о републичким административним таксама, који је поднела Влада , у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора

**ПЕТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама и допунама Закона о порезима на имовину , који је поднела Влада , у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора

**ШЕСТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама и допунама Закона о порезу на доходак грађана, који је поднела Влада , у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора.

**СЕДМА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама и допунама Закона о електронском фактурисању, који је поднела Влада , у начелу.

Одбор је одлуку донео већином гласова (11 за, 1 против, 2 уздржана).

За известиоца Одбора на седници Народне скупштине одређен је Верољуб Арсић, председник Одбора

**ОСМА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама и допунама Закона о порезу на добит правних лица, који је поднела Влада , у начелу.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора.

**ДЕВЕТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о електронским отпремницама, који је поднела Влада , у начелу.

Одбор је одлуку донео већином гласова (11 за, 1 против, 2 уздржана).

За известиоца Одбора на седници Народне скупштине одређен је Верољуб Арсић, председник Одбора.

**ДЕСЕТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлогa закона о потврђивању Споразума о зајму (Пројекат модернизације железничког сектора у Србији применом вишефазног програмског приступа Фаза 2) између Републике Србије и Међународне банке за обнову и развој, који је поднела Влада.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора.

**ЈЕДАНАЕСТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о потврђивању Уговора о зајму (Хитна обнова железничке инфраструктуре Србије) између Републике Србије и Европске банке за обнову и развој, који је поднела Влада.

Одбор је одлуку донео већином гласова (11 за, 3 уздржана).

За известиоца Одбора на седници Народне скупштине одређен је Верољуб Арсић, председник Одбора.

**ДВАНАЕСТА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о потврђивању Протокола између Републике Србије и Мађарске о измени Уговора између Савезне Републике Југославије и Републике Мађарске о избегавању двоструког опорезивања у односу на порезе на доходак и на имовину, који је поднела Влада.

Одбор је одлуку донео већином гласова (12 за, 2 уздржана).

За известиоца Одбора на седници Народне скупштине одређен је Верољуб Арсић, председник Одбора.

\* \* \*

**ТРИНАЕСТА ТАЧКА ДНЕВНОГ РЕД:** Доношење одлуке о организовању јавног слушања на тему: „Представљање Предлога закона о буџету Републике Србије за 2025. годину и Предлога закона о завршном рачуну буџета Републике Србије за 2023. годину“

На основу члана 84. Пословника председник Одбора предложио је да Одбор организује јавно слушање на тему: „Представљање Предлога закона о буџету Републике Србије за 2025. годину и Предлога закона о завршном рачуну буџета Републике Србије за 2023. годину“, које би се одржало 24. новембра 2024. године, са почетком у 16,00 часова, у Малој сали Дома Народне скупштине. У наставку, предложио је да се на јавно слушање позову: чланови и заменици чланова Одбора за финансије, републички буџет и контролу трошења јавних средстава; председници посланичких група Народне скупштине; председници Одбора у Народној скупштини; представници Владе и надлежног министарстава; представници Народне банке Србије; представници Фискалног савета; представници Државне ревизорске институције, као и других институција и организација у Србији, представници стручне јавности као и организација цивилног друштва.

Поводом ове тачке дневног реда дискусије није било.

Одбор је једногласно (14 гласова **„за“**) донео Одлуку о организовању јавног слушања на тему: „Представљање Предлога закона о буџету Републике Србије за 2025. годину и Предлога закона о завршном рачуну буџета Републике Србије за 2023. годину“, за 24. новембар 2024. године, са почетком у 16,00 часова, Мала сала Дома Народне скупштине.

Седница је завршена у 12,10 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић Верољуб Арсић